A cuminsa traha cas di torto of cas di lodo den siglo diesocho. Nan tabata uza mescla di lodo y yerba seco. Ta pensa cu e tradicion di traha cas di torto a bin for di Venezuela, pa motibo cu na peninsula di Paraguana tabatin e mesun sorto di cas aki, cu nan tabata yama ""casa de torta"". E tradicion aki a sigui te na aña 1925. Ta calcula cu na Aruba tin mas of menos sesentidos cas di torto ainda, aunke solamente cuater ta den bon estado.